Cas Da Willa Lodge | LekkeSlaap
Cas Da Willa Lodge is 'n 15 ha-plaas van in Kathu, "die dorp onder die bome", in die Noord-Kaap, die land se grootste provinsie met die kleinste bevolking, geleë. Daar is heelwat geriewe beskikbaar en dis ideaal vir gesinne, vriende, konferensies, seminare of troues.
Elke kamer het 'n en suite-badkamer met 'n stort, lugversorging, 'n yskassie, DStv (hotelpakket) en tee- en koffiemaakgeriewe. Ons het braai-areas binne en buite en daar is geriewe in die reuse tuin. Daar is 'n swembad, 'n plonspoel vir kinders, veerpyltjies, 'n pooltafel en tafeltennis. Dis uiters veilig vir diegene wat wil draf, fietsry of net wil gaan stap.
Ons bedien daagliks ontbyt en aandete in die eetkamer. Wegneemetes vir ontbyt en middagete is ook beskikbaar.
Verder is daar 2 volledig gelisensieerde kroeë, 'n groot troulokaal met 'n buitelug-kapel. Ons het 'n goed toegeruste konferensielokaal met geriewe soos 'n dataprojektor, skerms, klankstelsel, ens. Daar is ook alles wat jy sou benodig vir verjaardagpartytjies, jaarlikse en tema-danse, matriekafskeid en vele meet en ons kan ook spyseniering verskaf. Vir enige van jou spesiale geleenthede of groot besprekings, kan jy gerus navraag doen oor ons spesiale afslagtariewe.
Gaste kan verseker wees van rustige, gerieflike, stil verblyf, 'n ware plattelandse leefstyl in 'n rustige omgewing. Ons bied waarlik 'n tuiste waar jy so tuis soos by jou eie huis sal voel. Ons gereelde besoekers het ons gedoop as die "versteekte juweel van Kathu" en meeste van ons bemarking die afgelope tien jaar is deur voormalige gaste se oorvertellings.
Ons is slegs 6,2 km vanaf die Shishen Gholfbaan wat koersvas as een van die top 20 gholfbane in Suid-Afrika aangewys word. Dis elke jaar die tuiste van die Kalahari Classic wat deel van die Vodacom SA Tour. Een van die enigste 2 oorblywende Akasia-woude is ook deel van die gholfbaan. Die tweede is in Namibië. 'n Onvergeetlike gholf-ervaring!
Kathu is 'n goeie basis vanwaar jy die Kalahari kan verken. Besoek Kuruman, die Wonderwerk-grotte, Boesmansgat of Moffat Mission. Dis ook die ideale oornagplek vir gaste op pad na die Kgalagadi Oorgrenspark, Augrabies-watervalle, Namibië en Namakwaland, bekend vir sy veldblomme wat elke jaar 'n tapyt vorm.
Ons het ook heelwat kleinwild rondom die lodge soos voëls, meerkatte, rooimuishonde en skilpaaie.
Die Noord-Kaap is vinnig besig om 'n gewilde toeristebestemming te word. Vermy die skares en kom geniet iets anders.
3.7 uit 5van 10 resensies vir Cas Da Willa Lodge
Plot 35, Reitzhof, Kathu, 8446, Noord-Kaap
Gaste dink Cas Da Willa Lodge het 'n goeie ligging
https://d288tngog90ix0.cloudfront.net/AAEAAQAAAAAAAAAAAAAAJDQ3ZWM3NmI5LWZlNmItNGQ2Ni1hYjkwLTZiNmUzZGUxMTMxNA?w=1440&h=960&fit=crop&auto=format Vanaf R950 per nag (vir 2 persone) 10 5 1 4 Plot 35 Reitzhof 8446 Noord-Kaap 086 999 0018 10:00-22:00 10:00 -27.8775 23.286111111111